CELEX: C2005/115/43
Language: da
Date: 2005-05-14 00:00:00
Title: Sag T-32/05: Sag anlagt den 19. januar 2005 af Claire Staelen mod Europa-Parlamentet

14.5.2005   
            
            
               DA
            
            
               Den Europæiske Unions Tidende
            
            
               C 115/22
            
         Sag anlagt den 19. januar 2005 af Claire Staelen mod Europa-Parlamentet
   (Sag T-32/05)
   (2005/C 115/43)
   Processprog: fransk
   Ved De Europæiske Fællesskabers Ret i Første Instans er der den 19. januar 2005 anlagt sag mod Europa-Parlamentet af Claire Staelen, Bridel (Luxembourg), ved avocat Joëlle Choucroun, og med valgt adresse i Luxembourg.
   Sagsøgeren har nedlagt følgende påstande:
   
               1)
            
            
               Afgørelse truffet den 18. august 2004 af udvælgelseskomitéen for udvælgelsesprøve EUR/A/151/98 annulleres.
            
         
               2)
            
            
               Europa-Parlamentet tilpligtes at betale sagsøgeren et beløb på 30 000 EUR i erstatning for den ikke-økonomiske skade, hun har lidt, med tillæg af renter i henhold til den i Storhertugdømmet Luxembourg gældende rentesats, fra domsafsigelsen til fuld betaling sker, idet afgørelsen vedrørende erstatning for sagsøgerens materielle tab udsættes.
            
         
               3)
            
            
               Europa-Parlamentet tilpligtes at betale samtlige omkostninger i sagen.
            
         Søgsmålsgrunde og væsentligste argumenter:
   Sagsøgeren anlagde sag til prøvelse af den afgørelse, der blev truffet af udvælgelseskomitéen for udvælgelsesprøve EUR/151/98. Ved Rettens dom af 5. marts 2003 i sag T-24/01 blev denne afgørelse annulleret. Parlamentet genåbnede som følge af annulleringen udvælgelsesprøven og udvælgelseskomitéen genoptog sit arbejde. Ved den i den foreliggende sag anfægtede afgørelse har udvælgelseskomitéen truffet afgørelse om ikke at opføre sagsøgeren på listen over beståede ansøgere.
   Til støtte for søgsmålet har sagsøgeren anført, at der er sket en tilsidesættelse af artikel 233 EF, at der fortsat foreligger forskelsbehandling og at princippet om beskyttelse af den berettigede forventning er tilsidesat.